கேள்வி: மார்கழி நோன்பு பற்றி தகவல் சொல்.
பதில்: மார்கழி நோன்பு இது ஆண்டுதோறும் மார்கழி இந்துக் கன்னிப் பெண்கள் கடைபிடிக்கும் இந்து சமய விரதங்கள் ஆகும். இந்நாள்களில் விடியற்காலை எழுந்து நீராடி தூய்மையான ஆடை அணிந்து அவரவர் விருப்பமான கோவிலிற்குச் சென்று இறை வழிபாடு செய்வர்.[http://temple.dinamalar.com/FestivalDetail.aspx?id=636 பாவை நோன்பு]
கேள்வி: மார்கழி நோன்பு - திருவெம்பாவை நோன்பு குறித்து விரிவாக சொல்லுங்கள்.
பதில்: திருவெம்பாவை நோன்பு என்பது மார்கழித் திங்கள் திருவாதிரை நாளிற்கு ஒன்பது நாள்களிற்கு முன் தொடங்கி இந்துக்களால் கடைப்பிடிக்கப்படும் நோன்பாகும். இந்நோன்பைக் கன்னிப் பெண்களே கூடுதலாகக் கடைப்பிடிப்பர். இக்காலத்தில் கன்னிப் பெண்கள் விடியற்காலையில் எழுந்து தம் தோழியரையும் அழைத்துக் கொண்டு நீர் நிலைகளிற்குச் சென்று நீராடி அருகில் உள்ள சிவன் கோவிலிற்குச் சென்று இறைவனைத் துதித்து வழிபடுவர். திருவெம்பாவை பாடல்களை கோவில்களில் பாடுவது வழக்கம். பார்வதி உடன் இருக்கும் நடராசர் கண்டு அங்கு நடைபெறும் வழிபாட்டில் பங்குபற்றுவர். இந்நோன்புக் காலத்தில் ஒரு நேர உணவாக அவித்த உணவு மட்டுமே உண்பர்.